देउसी भैलोमा च्याब्रुङ नाच प्रदर्शन
ताप्लेजुङमा तिहार (बलिहाङ तङ्नाम) को अवसरमा च्याब्रुङ नाच नाचेर देउसीभैलो खेलिएको छ । यहाँका लिम्बू समुदायले मौलिक संस्कृति संरक्षणको उद्देश्यसमेत राखेर देउँसी भैलोमा च्याब्रुङ नाच (केःलाङ) प्रदर्शन गरेका हुन् ।
चन्द्र पन्दाकताप्लेजुङ, कात्तिक २९ गते । ताप्लेजुङमा तिहार (बलिहाङ तङ्नाम) को अवसरमा च्याब्रुङ नाच नाचेर देउसीभैलो खेलिएको छ । यहाँका लिम्बू समुदायले मौलिक संस्कृति संरक्षणको उद्देश्यसमेत राखेर देउँसी भैलोमा च्याब्रुङ नाच (केःलाङ) प्रदर्शन गरेका हुन् ।सदरमुकाम फुङ्लिङसहित गाउँ–गाउँमा रहेका क्लब तथा समूहले तिहारमा च्याब्रुङ नाच प्रदर्शन गरेर देउसी भैलो खेलेका छन् । देउसी भैलो खेलेर सङ्कलन हुने रकमले सामाजिक कार्यका लागि सहयाेग पुग्ने र संस्कृति संरक्षणमा समेत टेवा पुग्ने अपेक्षासहित च्याब्रुङ नाचेर देउसी भैलो खेलिएको सम्बन्धित क्लबहरुका अगुवाले बताएका छन् ।पछिल्लो समय सङ्कटमा पर्दै गइरहेको मौलिक संस्कृतिको संरक्षण गर्ने अवसरका रुपमा तिहारलाई सदुपयोग गरिएको किराँत याक्थुङ चुम्लुङ जिल्ला शाखाका सल्लाहकार अमृतबहादुर इधिङ्गो लिम्बूले बताउनुभयो । संस्कृति संरक्षणमा सहयोग पुग्ने अपेक्षा राखेर तिहारमा च्याब्रुङ नाच प्रदर्शन गरी देउसीभैलो खेलिएको उहाँको भनाइ छ । तिहारकोमा च्याब्रुङ नाचसहित खेलिएको देउसी भैलोप्रति सबैको समर्थन रहेको किराँत याक्थुङ चुम्लुङका सदस्य केबी लाबुङ लिम्बूले बताउनुभयो । हराउँदै गएको मौलिक संस्कृतिको पूनर्जागरण भएकोभन्दै देउसी भैलोमा नाचिएको च्याब्रुङ नाचमा लिम्बू समुदायलगायत सबैको समर्थन रहेको उहाँले बताउनुभयो । उहाँका अनुसार च्याब्रुङ नाचमा नयाँ पुस्ताको आकर्षण पनि बढ्दैगएको छ ।